गोवा में कांग्रेस को बड़ा झटका, BJP में शामिल होंगे 8 कांग्रेसी विधायक, CM प्रमोद सावंत से की मुलाकात
नई दिल्ली: ‘भारत जोड़ो यात्रा’ में जुटी कांग्रेस को एक बड़ा झटका लगने वाला है। दरअसल, भाजपा के प्रदेश अध्यक्ष सदानंद शेट तनवड़े ने दावा किया है कि आज गोवा के 11 में से 8 कांग्रेस विधायक भाजपा में शामिल हो सकते हैं। इसके लिए बागी विधायकों ने सीएम प्रमोद सावंत से भी मुलाकात कर ली है।
दिगंबर कामत, माइकल लोबो, दलीला लोबो, राजेश फलदेसाई, केदार नाइक, संकल्प अमोनकर, अलेक्सो सिकेरा और रूडोल्फ फर्नांडीस सहित कांग्रेस पार्टी छोड़ने के लिए तैयार हैं। गौरतलब है कि गोवा विधानसभा के सदस्यों की संख्या 40 है। इसमें बीजेपी गठबंधन (NDA) के 25 विधायक और कांग्रेस के 11 विधायक हैं। बता दें कि इसी तरह जुलाई 2019 में भी कांग्रेस के 10 विधायक एक साथ भाजपा जनता पार्टी में शामिल हो गए थे।
hin_Deva awa_Deva awa_Deva